NATO snage u Afganistanu: Preći preko crvene linije i ostati
Vojnici su spremni za napade, ali premostiti civilizacijski jaz između NATO snaga i Paštuna u dolini Chowkay je složen izazov
Za skoro svih devet godina rata u Afganistanu mnoge male doline u planinskom dijelu na istoku Afganistana bile se, a i sada su, van domašaja snaga NATO-a i afganistanske armije. Stanovništvom koje u tim dolinama živi dominiraju krijumčari, izolacionisti i vjerski ekstremisti. Zapovjedništvo američkih snaga u Afganistanu nedavno je u jednu od tih opasnih dolina, dolinu Chowkay (Čaukaj) na istoku Afganistana, u provinciji Kunar, duž granice sa Pakistanom, uputilo jednu jedinicu iz sastava 503. pješadijske regimente, što bi mogao biti početak uspostavljanja vojnog prisustva međunarodnih snaga i na tim prostorima afganistanske teritorije. Vojnici se suočavaju se sa rizičnom misijom. Dolina Chowkay leži iza takozvane crvene linije. Od te linije, koja označava kraj područja kojeg kontroliraju savezničke i afganistanske snage, telibanske i druge oružane grupe dominiraju. Tamošnji seljaci uzgajaju mak, a heroinom dobijenim iz tog maka Talibani se finasiraju. Kapetan Joe Snowden predvodi jednu od dnevnih patrola. Vojnici su spremni za napade, vrlo česte i žestoke prilikom prelaska crvene linije, a kapetan Snowden pokušava nešto mnogo kompleksinije - premostiti civilizacijski jaz između NATO snaga i Paštuna koji žive u dolini Chowkay. – kaže kapetan Snowden. Jedinicu u dolini podržavaju i vojni helikopteri. U slučaju napada talibanskih boraca i drugih pobunjeničkih grupa, projektilima iz helikoptera, štiti se pregrupisavanje vojnika na tlu. Uz kapetana Snowdena su i članovi tima poljoprivrednih stručnjaka koji seoske starješine nastoje ubijediti da prestanu uzgajati mak. Na jednom takvom susretu i kapetan Snowden pokušava slično: Njegovo pitanje ostaje bez odgovora. Seoske starješine samo su se smiješile. Za sada nikakvog napretka. U odsustvu jačih NATO ili snaga afganistanske armije jedina alternativa je nastojati pridobiti seoske starješine, ističe kapetan Snowden i dodaje: